Żory: Ôżarty szofer skuloł sie z drōgi
Ôżarty szofer, co wczorej sprawiōł wypadek w Żorach na ulicy Pszczyńskij mioł bez prōmil alkoholu we wydychanym lufcie. Chop niy przipasowoł szwōngu do warōnkōw na drōdze, straciōł panowanie nad kerownicōm, po czym wypŏd z jezdnie, staranowoł dwa zegrodzynia i poprzniōł auto zaparkowane na prywatnyj posesyji. Skuli zdarzyniŏ, z powŏżnymi ranami, do lazarytu trefiōł pasażer, co jechoł z ôżartym kerowcōm.
Do zdarzyniŏ doszło wczorej przed 22.00 w rejōnie rōnda przi ulicy Pszczyńskij. Jak tymczasowo ôbsztalowali szandarzi, 29-latowy kerowca renault niy przipasowoł wartkości do warōnkōw na drōdze, straciōł panowanie nad kerownicōm, po czym wypŏd z drōgi i i skuloł sie ze skarpy. Potym jego wozidło ôdbiyło sie ôd jednego zegrodzyniŏ na prywatnyj posesyji i trzasło w dalsze, a tam do tego poprzniōł inksze, zaparkowane przed dōmym auto.
Z 29-latkym jechoł jego 35 lŏt stary kamrat. To ôn skirz zdarzyniŏ doznoł powŏżnych ran. Pasażera do lazarytu przetransportowało pogotowie ratunkowe.
Szofer renault, co sprawiōł wypadek niy bōł trzyźwy. Podszukowanie alkōmatym wykŏzało u niego bez prōmil alkoholu we wydychanym lufcie.
Policyjōny apelujōm ô usōndek za kerownicōm, nojbarzij terŏz, kej wczaśnij robi sie ćma, a na drōgach panujōm złe warōnki.
Zdrzōdło: KMP Żory
szl_Latn szl_Latn szl_Latn szl_Latn szl_Latn szl_Latn szl_Latn